
[image: C:\Users\sosedova\Desktop\EAEU_sing_cmyk.jpg]

ЕУРАЗИЯЛЫҚ ЭКОНОМИКАЛЫҚ КОМИССИЯ
АЛҚА


ШЕШІМ

	2026 жылғы «28» сәуір
	       № 49
	             Мәскеу қаласы



Еуразиялық экономикалық комиссия Алқасының 2024 жылғы 17 желтоқсандағы № 143 шешіміне өзгерістер енгізу туралы

Еуразиялық экономикалық одақтың Кеден кодексінің 112-бабының 6-тармағына сәйкес Еуразиялық экономикалық комиссия Алқасы шешті:
1. Қосымшаға сәйкес Еуразиялық экономикалық комиссия Алқасының «Электрондық сауда тауарларына арналған декларация туралы» 2024 жылғы 17 желтоқсандағы № 143 шешіміне өзгерістер енгізілсін.
2. Осы Шешім 2026 жылғы 1 шілдеден бастап, бірақ ерте дегенде 2023 жылғы 25 желтоқсанда қол қойылған 2017 жылғы 11 сәуірдегі Еуразиялық экономикалық одақтың Кеден кодексі туралы шартқа өзгерістер енгізу туралы хаттама күшіне енген күннен кейін күшіне енеді. 

	Еуразиялық экономикалық комиссия Алқасының Төрағасы
	
Б. Сағынтаев

Еуразиялық экономикалық комиссия Алқасының 2026 жылғы 
28 сәуірдегі № 49 шешіміне 
ҚОСЫМША 



Еуразиялық экономикалық комиссия Алқасының 
2024 жылғы 17 желтоқсандағы № 143 шешіміне енгізілетін ӨЗГЕРІСТЕР


1. Кіріспе «5-тармағына» деген сөздерден кейін «, 112-бабының 6-тармағына» деген сөздермен толықтырылсын.
2. 1-тармақ мынадай мазмұндағы абзацтармен толықтырылсын:
«электрондық сауда тауарларына арналған декларацияны түзету нысаны; 
Электрондық сауда тауарларына арналған декларацияны түзетуді толтыру тәртібі.».
3. Көрсетілген Шешіммен бекітілген Электрондық сауда тауарларына арналған декларацияны түзетуді толтыру тәртібінің 14-тармағының «д» тармақшасының үшінші және төртінші абзацтарындағы «және Қазақстан Республикасында» деген сөздер «, Қазақстан Республикасы мен Қырғыз Республикасында» деген сөздермен ауыстырылсын.
4. Мынадай мазмұндағы электрондық сауда тауарларына арналған декларацияны түзету нысанымен толықтырылсын:
5. Мынадай мазмұндағы Электрондық сауда тауарларына арналған декларацияны түзетуді толтыру тәртібімен толықтырылсын:


	
	«Еуразиялық экономикалық комиссия Алқасының 2024 жылғы 
17 желтоқсандағы № 143 шешімімен 
БЕКІТІЛГЕН




Электрондық сауда тауарларына 
арналған декларацияны түзетуді толтыру 
ТӘРТІБІ

I. Жалпы ережелер
1. Осы Тәртіп электрондық сауда тауарларына арналған декларацияны түзетуді (бұдан әрі – ЭСДТ) электрондық құжат түрінде және электрондық сауда тауарларына арналған декларацияда (бұдан әрі – ЭСД) мәлімделген мәліметтерге және қағаз жеткізгіштегі электрондық түрдегі ЭСД мәлімделген мәліметтерге өзгерістер (толықтырулар) енгізу кезінде пайдаланылатын қағаз жеткізгіштегі құжат түрінде толтыру қағидасын айқындайды.
2. Электрондық құжат түріндегі ЭСДТ Еуразиялық экономикалық комиссия айқындайтын құрылымға сәйкес толтырылады.
Қағаз жеткізгіштегі құжат түріндегі ЭСДТ Еуразиялық экономикалық комиссия Алқасының 2024 жылғы 17 желтоқсандағы № 143 шешімімен бекітілген нысан бойынша толтырылады.
3. ЭСДТ толтыру кезінде Еуразиялық экономикалық одақтың (бұдан әрі – Одақ) нормативтік-анықтамалық ақпаратының бірыңғай жүйесі ресурстарының құрамына кіретін анықтамалықтар мен сыныптауыштар, сондай-ақ кеден мақсаттары үшін пайдаланылатын, Одаққа мүше мемлекеттердің (бұдан әрі – мүше мемлекеттер) заңнамасына сәйкес қалыптастырылатын және қолдануға жататын анықтамалықтар мен сыныптауыштар қолданылады.
4. Осы Тәртіптің мақсаттары үшін баған деп электрондық құжат түріндегі ЭСДТ құрылымының деректемесі (деректемелері) немесе қағаз жеткізгіштегі құжат түріндегі ЭСДТ нысанының құрылымдық бірлігі түсініледі, ол кіші бөлімдерді, колонкаларды (бағандарды), элементтерді қамтуы мүмкін. Бір бағанда бір белгі бойынша біріктірілген мәліметтер көрсетіледі.
5. Электрондық құжат түріндегі ЭСДТ ЭСДТ-ны автоматтандырылған өңдеу үшін қажетті техникалық сипаттағы мәліметтерді қамтуы мүмкін. Мұндай ақпарат ақпараттық жүйемен қалыптасады. Көрсетілген мәліметтердің құрамы ЭСДТ құрылымында электрондық құжат түрінде айқындалады.
Техникалық сипаттағы мәліметтер электрондық құжат түріндегі ЭСДТ-ның қағаз көшірмесін басып шығарған кезде көрсетілмейді.
6. Қағаз жеткізгіштегі құжат түріндегі ЭСДТ-ның толтырылатын даналарының саны және оларды бөлу тәртібі Еуразиялық экономикалық комиссия Алқасының 2024 жылғы 17 желтоқсандағы № 143 шешімімен  бекітілген Электрондық сауда тауарларына арналған декларацияны толтыру тәртібінде (бұдан әрі – ЭСД толтыру тәртібі) белгіленген ЭСД даналарының санына және оларды бөлу тәртібіне сәйкес келеді.
7. ЭСДТ ЭСД-да мәлімделген электрондық сауда тауарларына (бұдан әрі – тауарлар) қатысты толтырылады, олар туралы мәліметтер өзгертіледі (толықтырылады).
ЭСДТ бағандары толтыру қағидалары осы Тәртіппен белгіленген ЭСДТ жекелеген бағандарын қоспағанда, ЭСД толтыру тәртібінде белгіленген ЭСД бағандарын толтыру қағидаларына сәйкес толтырылады. 
8. ЭСДТ кіші әріптермен толтырылады.
Егер шетелдік тұлғалардың атауларында, тауар белгілерінде, маркаларында, модельдерінде, артикулдарында, сорттарында, стандарттарында және т.б. құжаттарға сәйкес латын әліпбиінің әріптері пайдаланылса, мұндай мәліметтер латын әліпбиінің әріптері пайдаланыла отырып, ЭСДТ-да көрсетіледі.
Қағаз тасығыштағы құжат түріндегі ЭСДТ баспа құрылғылары пайдаланыла отырып толтырылады, тазартулар, жөндеулер, түзетулер болмауға тиіс.
9. Егер қағаз тасығышта құжат түріндегі ЭСДТ-ны толтыру кезінде «Жалпы мәліметтер», «Тауарлар туралы мәліметтер», «Құжаттар туралы  мәліметтер», «Алдыңғы құжат», «Өзгерістер коды» бағандарында,  «Көлік (тасымалдау) құжаты бойынша барлығы» және «Декларация бойынша барлығы» жолдарында мәліметтерді көрсету үшін орын жеткіліксіз болған жағдайда, мұндай мәліметтер қағаз жеткізгіштегі құжат түріндегі ЭСДТ-ның ажырамас бөлігі болып табылатын A4 форматындағы қағаздың екінші және одан кейінгі парақтарында көрсетіледі. 
Қағаз жеткізгіштегі құжат түріндегі ЭСДТ екінші және кейінгі парақтарын толтыру кезінде:
барлық парақтар (біріншісінен басқа) нөмірленуі керек (нөмір парақтың жоғарғы жиегінің ортасына қойылады); 
төменгі оң жақ бұрыштағы әрбір параққа ЭСДТ толтырған тұлға қол қояды, сондай-ақ, егер ол кедендік декларациялауды жүзеге асырса және мүше мемлекеттің заңнамасына сәйкес электрондық сауда операторының мөрі не кеден органы лауазымды адамының жеке нөмірлік мөрі болуға тиіс болса, егер ЭСДТ-ны кеден органының лауазымды адамы толтырса, электрондық сауда операторының мөрін қою арқылы куәландырылады.
«В. Төлемдерді есептеу», «ЭСДТ толтырған тұлға туралы мәліметтер, күні», «С», «B1. Төлеудің (өндіріп алудың) егжей-тегжейлері» және «D» ЭСДТ-ның соңғы парағының сыртқы жағында қағаз жеткізгіштегі құжат түрінде орналастырылады.

II. Жеке тұлға сатып алған тауарларға ЭСДТ толтыру тәртібі
[bookmark: _Hlk229069922]10. «Жөнелтуші (жалпы жүкқұжат бойынша)», «Алушы (жалпы жүкқұжат бойынша)», «ЭСДТ», «Ерекшелік» (егер баған ЭСД-да толтырылған болса), «Тауарлар санаты», «Парақтар саны» (қағаз жеткізгіштегі құжат түріндегі ЭСДТ үшін), «Рәсім» (егер баған ЭСД-да толтырылған болса), «Жалпы мәліметтер» деген бағанның 1 және 3 колонкалары (Беларусь Республикасы үшін), «ЭСДТ-ны толтырған тұлға туралы мәліметтер, күні» (ЭСДТ-ны кеден органының лауазымды адамы толтыратын жағдайды қоспағанда), «А» және «D», сондай-ақ өзгерістер (толықтырулар) енгізілетін ЭСД бағандарына сәйкес келетін ЭСДТ бағандары міндетті түрде толтырылады.
ЭСД-ның «Жалпы мәліметтер» деген бағанының 4 және (немесе) 5-колонкаларында мәлімделген мәліметтерге өзгерістер (толықтырулар) енгізген кезде ЭСДТ-да «Жалпы мәліметтер» деген бағанның 1 және 3 колонкалары да толтырылады.
[bookmark: _Hlk229070956]ЭСД-ның «Тауарлар туралы мәліметтер», «Құжаттар туралы мәліметтер», «Алдыңғы құжат», «В. Төлемдерді есептеу» деген бағандарында мәлімделген мәліметтерге Дүниежүзілік пошта одағының актісінде (бұдан әрі – ДПО құжаты) айқындалған оны тасымалдау кезінде бір жеке жүкқұжат немесе халықаралық почта жөнелтілімін сүйемелдейтін бір құжат шеңберінде ең болмағанда бір тауар бойынша, сондай-ақ «Көлік (тасымалдау) құжаты бойынша барлығы» жолында және (немесе) «В. Төлемдерді есептеу» деген  бағанның «Көлік (тасымалдау) құжаты бойынша барлығы» жолында мәлімделген мәліметтерге  өзгерістер (толықтырулар) енгізген кезде ЭСДТ-да осындай жеке жүкқұжаттың немесе ДПО-ның осындай құжатының шеңберінде барлық тауарлар бойынша өзгерістер (толықтырулар) ескеріле отырып, «Жалпы мәліметтер», «Тауарлар туралы мәліметтер», «Құжаттар туралы мәліметтер», «Алдыңғы құжат», «Өзгерістер коды», «В. Төлемдерді есептеу» (егер өзгерістер (толықтырулар) кедендік баждарды, салықтарды, кедендік алымдарды, өсімпұлдарды есептеу туралы мәліметтерге енгізілсе (бұдан әрі осы бөлімде – төлемдер)) бағандары, «Көлік (тасымалдау) құжаты бойынша барлығы» жолы, сондай-ақ «Декларация бойынша барлығы» жолы (егер енгізілетін өзгерістер (толықтырулар) осы жолда көрсетілуге жататын мәліметтерді өзгертуге (толықтыруға) әкеп соқтырса) толтырылады. 
ЭСД-да мәлімделген мәліметтерге «В. Төлемдерді есептеу» бағанының «Декларация бойынша барлығы» жолында және (немесе) «Декларация бойынша барлығы» жолында  ЭСД-да мәлімделген өзге де мәліметтерді өзгертуге (толықтыруға) байланысты емес өзгерістер (толықтырулар) енгізген кезде енгізілетін өзгерістер (толықтырулар) ескеріле отырып, ЭСДТ-дағы тиісті жолдар толтырылады, сондай-ақ барлық жеке жүкқұжаттар немесе ДПО құжаттары бойынша «Жалпы мәліметтер», «Тауарлар туралы мәліметтер», «Құжаттар туралы мәліметтер», «Алдыңғы құжат», «Өзгерістер коды» бағандары, «Көлік (тасымалдау) құжаты бойынша барлығы» жолы, «В.Төлемдерді есептеу» бағаны (егер өзгерістер (толықтырулар) төлемдерді есептеу туралы мәліметтерге енгізілсе) толтырылады.
11. «ЭСДТ» бағаны мынадай тәртіппен толтырылады.
Бағанның сол жақ кіші бөлімі ЭСД толтыру тәртібінің II бөлімінде белгіленген «ЭСД» бағанын толтыру қағидаларына сәйкес толтырылады.
Бағанның оң жақ кіші бөлімінде ЭСДТ-ны электрондық құжат түрінде берген кезде «ЭД» аббревиатурасы көрсетіледі. Қағаз жеткізгіштегі құжат түріндегі ЭСДТ-да бағанның оң жақ кіші бөлімі толтырылмайды.
12. «Парақтар саны» бағаны мынадай тәртіппен толтырылады.
ЭСДТ электрондық құжат түрінде толтырылған кезде баған толтырылмайды. Қағаз жеткізгіштегі құжат түріндегі ЭСДТ-ны толтыру кезінде бағанда ЭСДТ парақтарының жалпы саны көрсетіледі.
13. «Тауарлар туралы мәліметтер» бағаны мынадай тәртіппен толтырылады.
6-колонкада ЭСД «Тауарлар туралы мәліметтер» бағанының 6-колонкасында көрсетілген тауардың реттік нөмірі қойылады.
Егер ЭСД-да мәлімделген мәліметтерді өзгерту (толықтыру) нәтижесінде жеке жүкқұжат немесе ДПО құжаты шеңберінде тауарлар саны ұлғаятын болса, онда ЭСД-да бұрын көрсетілмеген тауарға қатысты ЭСД-да мәлімделген соңғы тауардың реттік нөмірінен кейінгі реттік нөмір және жеке жүкқұжат немесе ДПО құжаты шеңберінде ЭСД-да мәлімделген соңғы тауардың реттік нөмірінен кейінгі реттік нөмір «/» бөлгіш белгісі арқылы қойылады.
Егер ЭСД-да мәлімделген мәліметтерді өзгерту (толықтыру) нәтижесінде жеке жүкқұжат немесе ДПО құжаты шеңберінде тауарлар саны азаятын болса, онда ол туралы мәліметтер алып тасталатын тауарға қатысты ЭСД-ға сәйкес осы тауардың реттік нөмірі және «/» бөлгіш белгісі арқылы «0» цифры қойылады.
7-колонка енгізілетін өзгерістер (толықтырулар) ескеріле отырып, ЭСД толтыру тәртібінің II бөлімінде белгіленген ЭСД-ның «Тауарлар туралы мәліметтер» бағанын толтыру қағидаларына сәйкес толтырылады.
[bookmark: _Hlk229077765]8-колонка енгізілетін өзгерістер (толықтырулар) ескеріле отырып, ЭСД толтыру тәртібінің II бөлімінде белгіленген ЭСД «Тауарлар туралы мәліметтер» бағанын толтыру қағидаларына сәйкес толтырылады, ал кедендік баждарды есептеу мақсаттары үшін Еуразиялық экономикалық одақтың сыртқы экономикалық қызметінің бірыңғай тауар номенклатурасына (бұдан әрі – ЕАЭО СЭҚ ТН) сәйкес тауардың кодын кемінде алғашқы 4 белгіден кем емес деңгейде айқындауға жол берілетін  Еуразиялық экономикалық одақтың Кеден кодексінде (бұдан әрі – Кодекс) көзделген жағдайларда, кеден органы айқындаған тауардың коды ЕАЭО СЭҚ ТН сәйкес кемінде алғашқы 4 белгі деңгейінде көрсетіледі.
9 – 10-колонкалар енгізілетін өзгерістер (толықтырулар) ескеріле отырып, ЭСД толтыру тәртібінің II бөлімінде белгіленген ЭСД-ның «Тауарлар туралы мәліметтер» бағанын толтыру қағидаларына сәйкес толтырылады.
11-колонка толтырылмайды.
12 – 13-колонкалар енгізілетін өзгерістер (толықтырулар) ескеріле отырып, ЭСД толтыру тәртібінің II бөлімінде белгіленген ЭСД-ның «Тауарлар туралы мәліметтер» бағанын толтыру қағидаларына сәйкес толтырылады.
14. «Құжаттар туралы мәліметтер» бағаны мынадай тәртіппен толтырылады.
Бағанда енгізілетін өзгерістер (толықтырулар) ескеріле отырып, ЭСД толтыру тәртібінің II бөлімінде белгіленген «Құжаттар туралы мәліметтер» бағанын толтыру қағидаларына сәйкес мәліметтер, сондай-ақ енгізілетін өзгерістерді (толықтыруларды) растайтын құжаттар туралы мәліметтер көрсетіледі.
15. «Өзгерістер коды» бағаны мынадай тәртіппен толтырылады.
Баған олар туралы мәліметтерге өзгерістер (толықтырулар) енгізілетін тауарларға қатысты толтырылады, сондай-ақ бағанда «Көлік (тасымалдау) құжаты бойынша барлығы» және «Декларация бойынша барлығы» жолдары, егер мұндай жолдар осы Тәртіптің 10-тармағына сәйкес ЭСДТ-да толтырылуға жататын болса толтырылады.
Бағанда мынадай схема бойынша қалыптастырылған 7 таңбалы цифрлық код көрсетіледі:
Х/Х/Х/Х/Х/Х/Х,
1  2  3  4  5  6  7
мұнда:
1-элемент – ЭСД-да мәлімделген мәліметтерге өзгерістер (толықтырулар) енгізу кезеңі:
0 – тауарлар шығарылғанға дейін;
1 – тауарлар шығарылғаннан кейін;
2-элемент – ЭСД-да мәлімделген мәліметтерге өзгерістер (толықтырулар) енгізу үшін негіз болған мән-жайлар:
0 – ЭСД берген тұлғаның бастамасы бойынша;
1 – тауарлар шығарылғаннан кейін басталған кедендік, өзге де құжаттарды және (немесе) мәліметтерді тексеру нәтижесінде;
2 – тауарлар шығарылғанға дейін басталған кедендік, өзге де құжаттарды және (немесе) мәліметтерді тексеру нәтижесінде;
3 – кеден органдарының және олардың лауазымды адамдарының шешімдеріне, әрекеттеріне (әрекетсіздігіне) шағымдарды қарау нәтижесінде;
4 – камералдық кедендік тексеру нәтижесінде;
5 – көшпелі кедендік тексеру нәтижесінде; 
6 – мүше мемлекеттің сот органының шешімі күшіне енуі нәтижесінде;
3-элемент – ЭСД-да мәлімделген тауарлардың саны (салмағы) туралы мәліметтерді өзгерту (толықтыру):
0 – өзгерістер (толықтырулар) жоқ;
1 – мәліметтер өзгертілді (толықтырылды);
4-элемент – ЕАЭО СЭҚ ТН сәйкес тауардың кодын өзгерту:
0 – өзгерістер жоқ;
1 – мәліметтер өзгертілді (толықтырылды);
5-элемент – ЭСД-да мәлімделген тауарлардың құны туралы мәліметтерді өзгерту (толықтыру):
0 – өзгерістер (толықтырулар) жоқ;
1 – мәліметтер өзгертілді (толықтырылды);
6-элемент – төлемдерді есептеу туралы ЭСД-да мәлімделген мәліметтерді өзгерту (толықтыру):
0 – өзгерістер (толықтырулар) жоқ;
1 – мәліметтерді өзгерту (толықтыру) төлемдерді есептеу туралы мәліметтерді өзгертуге (толықтыруға) әкеп соғады;
7-элемент – ЭСД-да мәлімделген өзге де мәліметтерді өзгерту (толықтыру):
0 – өзгерістер (толықтырулар) жоқ;
1 – мәліметтер өзгертілді (толықтырылды) (осы элементтің 2 және 3 кодтарында көрсетілген жағдайларды қоспағанда);
2 – декларацияланатын тауарлардың жалпы санын ұлғайту (тауарды қосу);
3 – декларацияланатын тауарлардың жалпы санын азайту (тауарды алып тастау);
16. «В. Төлемдерді есептеу» бағаны мынадай тәртіппен толтырылады.
Егер ЭСД-да мәлімделген мәліметтерді өзгерту (толықтыру) есептелген және (немесе) төлеуге жататын төлемдердің мөлшеріне әсер етсе, баған толтырылады.
Бағанның 1 – 6-колонкалары енгізілетін өзгерістер (толықтырулар) ескеріле отырып, ЭСД толтыру тәртібінің II бөлімінде белгіленген ЭСД «В.Төлемдерді есептеу» бағанын толтыру қағидаларына сәйкес толтырылады. 
«Көлік (тасымалдау) құжаты бойынша барлығы» жолында төмендегі ерекшеліктер ескеріле отырып, ЭСД толтыру тәртібінің II бөлімінде белгіленген «В.Төлемдерді есептеу» бағанының «Көлік (тасымалдау) құжаты бойынша барлығы» жолын толтыру қағидаларына сәйкес мәліметтер көрсетіледі.
Төлемнің тиісті түрі бойынша 6-колонкада енгізілетін өзгерістер (толықтырулар) ескеріле отырып, бір жеке жүкқұжат немесе бір ДПО құжаты шеңберінде барлық тауарлар үшін төленуге жататын төлемнің жалпы сомасы көрсетіледі. Егер өзгерістер (толықтырулар) енгізілгеннен кейін осындай төлемнің жалпы сомасы 0-ге тең болса, «0» цифры көрсетіледі.
7-колонкада:
егер төлемдерді төлеу (өндіріп алу) туралы мәліметтерді өзгерту (толықтыру) бірінші рет жүргізілсе «В. Төлемдерді есептеу» бағанының «Көлік (тасымалдау) құжаты бойынша барлығы» деген жолдың 6-бағанында;
егер төлемдерді төлеу (өндіріп алу) туралы мәліметтерді өзгерту (толықтыру) бұрын жүргізілген болса, алдыңғы ЭСДТ-ның «В. Төлемдерді есептеу» бағанының «Көлік (тасымалдау) құжаты бойынша барлығы» деген жолдың 6-бағанында көрсетілген төлемнің жалпы сомасы қойылады.
8-бағанда 6 және 7-колонкаларда көрсетілген шамалардың айырмасы көрсетіледі. Егер 6-колонкада көрсетілген шама 7-колонкада көрсетілген шамадан аз болса, алынған мәннің алдына «минус» белгісі қойылады.
«Декларация бойынша барлығы» жолында төмендегі ерекшеліктер ескеріле отырып, ЭСД толтыру тәртібінің II бөлімінде белгіленген ЭСД «В.Төлемдерді есептеу» бағанының «Декларация бойынша барлығы» жолын толтыру қағидаларына сәйкес мәліметтер көрсетіледі.
Төлемнің тиісті түрі бойынша 6-бағанда енгізілетін өзгерістер (толықтырулар) ескеріле отырып, ЭСД бойынша барлық тауарлар үшін төленуге жататын төлемнің жалпы сомасы көрсетіледі. Егер өзгерістер (толықтырулар) енгізілгеннен кейін осындай төлемнің жалпы сомасы 0-ге тең болса, «0» цифры көрсетіледі.
7-колонкада:
егер төлемдерді төлеу (өндіріп алу) туралы мәліметтерді өзгерту (толықтыру) бірінші рет жүргізілсе, ЭСД «В. Төлемдерді есептеу» бағанының «Декларация бойынша барлығы» деген жолдың 6-бағанында;
егер төлемдерді есептеу туралы мәліметтерді өзгерту (толықтыру) бұрын жүргізілген болса, алдыңғы ЭСД «В. Төлемдерді есептеу» бағанының «Декларация бойынша барлығы» деген жолдың 6-бағанында көрсетілген төлемнің жалпы сомасы қойылады.
8-бағанда 6 және 7-колонкаларда көрсетілген шамалардың айырмасы көрсетіледі. Егер 6-колонкада көрсетілген шама 7-колонкада көрсетілген шамадан аз болса, алынған мәннің алдына «минус» белгісі қойылады.
17. «В1. Төлеу (өндіріп алу) егжей-тегжейлері» бағаны мынадай тәртіппен толтырылады.
Баған: 
төлемнің қосымша есептелген төлем сомаларын төлеу (өндіріп алу) немесе ЭСД-да мәлімделген мәліметтердің өзгеруіне (толықтырылуына) байланысты жүргізілетін төлем сомаларын қайтару (есепке жатқызу);
ЭСД «В1. Төлеу (өндіріп алу) егжей-тегжейлері» бағанында көрсетілген төлемнің төленгенін (өндіріп алынғанын) растайтын құжат туралы мәліметтерді (Ресей Федерациясын қоспағанда) өзгерту (толықтыру) қажеттілігі;
төлемді төлеу жөніндегі міндеттілік тоқтатылған (мұндай міндеттілік төлемді төлеуге және (немесе) өндіріп алуға байланысты тоқтатылған жағдайларды қоспағанда) және (немесе) Кодексте белгіленген жағдайларда төлемді өндіріп алу жөніндегі шаралар қолданылмаған кезде толтырылады.
Баған төмендегі ерекшеліктер ескеріле отырып, ЭСД толтыру тәртібінің II бөлімінде белгіленген ЭСД «В1. Төлеу (өндіріп алу) егжей-тегжейлері» бағанын толтыру қағидаларына сәйкес толтырылады.
Егер ЭСД-да мәлімделген мәліметтердің өзгеруіне (толықтырылуына) байланысты төлем төлеуге (қосымша төлеуге) жататын жағдайда, 1-колонкада төлеу (өндіріп алу) жүргізілген төлем құжаттары бөлінісінде қосымша есептелген төлем сомаларының нақты төленгені (өндіріп алынғаны) туралы мәліметтер (Ресей Федерациясында – қосымша есептелген төлем сомаларын төлеген немесе төлем сомалары өндірілген ақша қаражаты (ақша) есебінен төлеген тұлғаның жеке шотында көрсетілген операциялар бөлінісінде) көрсетіледі. 
Егер ЭСД-да мәлімделген мәліметтердің өзгеруіне (толықтырылуына) байланысты төлем қайтарылуға (есепке жатқызылуға) жататын (ЭСДТ-ның «В. Төлемдерді есептеу» бағанының 8-колонкасында «минус» белгісі бар шама көрсетілген) жағдайда, 1-колонкада қайтарылуға жататын төлемді төлеу (өндіріп алу) соған сәйкес жүргізілетін төлем құжаттары бөлінісінде төлемнің қайтаруға (есепке жатқызуға) жататын сомасы туралы мәліметтер көрсетіледі (Ресей Федерациясында – төлемді төлеген тұлғаның жеке шотында көрсетілген операциялар бөлінісінде не төлем сомасы өндірілген ақша қаражаты (ақша) есебінен). Бұл ретте төлемнің төленген (өндіріп алынған) сомасы «минус» белгісімен көрсетіледі. 
Төлемнің төленгенін (өндіріп алынғанын) растайтын құжаттар туралы мәліметтерді өзгерту (толықтыру) қажет болған жағдайда 1-колонкада:
бірінші жолда – ЭСД «В1. Төлеу (өндіріп алу) егжей-тегжейлері» бағанының 1-колонкасында мәлімделген мәліметтер («минус» белгісімен төлем сомасын көрсете отырып); 
екінші жолда – енгізілетін өзгерістер (толықтырулар) ескерілген мәліметтер көрсетіледі.
Егер төлемді төлеу жөніндегі міндеттілік тоқтатылған (мұндай міндеттілік төлемді төлеуге және (немесе) өндіріп алуға байланысты тоқтатылған жағдайларды қоспағанда) және (немесе) өндіріп алу жөніндегі шаралар қабылданбаған жағдайда, 1- колонка толтырылмайды, ал 2- колонкада төлеу жөніндегі міндеттілік оған қатысты тоқтатылған және (немесе) өндіріп алу жөніндегі шаралар қабылданбаған төлем сомасы туралы мәліметтер мынадай тәртіппен көрсетіледі:
1-элемент – алынуы кеден органдарына жүктелген салықтар, алымдар және өзге де төлемдер түрлерінің сыныптауышына сәйкес төлем түрінің коды; 
2-элемент – төлем бойынша міндеттеме оған қатысты тоқтатылған және (немесе) өндіріп алу жөніндегі шаралар қабылданбаған төлем сомасы; 
3-элемент – валюталардың сыныптауышына сәйкес төлем валютасының цифрлық коды;
4-элемент – егер мүше мемлекеттің заңнамасына сәйкес осындай құжат жасалса, оның негізінде төлеу жөніндегі міндеттілік тоқтатылған және (немесе) өндіріп алу жөніндегі шаралар қабылданбаған құжаттың нөмірі;
5-элемент – төлеу жөніндегі міндеттілік тоқтатылған және (немесе) өндіріп алу жөніндегі шаралар қабылданбаған құжаттың жасалған күні кк.аа,жжжж (күні, айы, күнтізбелік жылы) форматында егер мүше мемлекеттің заңнамасына сәйкес осындай құжат жасалса;
6-элемент – төлемді төлеу жөніндегі міндеттіліктің тоқтатылған немесе оны өндіріп алу тоқтатылған күн кк.аа,жжжж (күн, ай, күнтізбелік жыл);
7-элемент – жеке тұлғалар сатып алған электрондық сауда тауарларына қатысты кедендік баж бен салықтарды төлеу жөніндегі міндеттілік тоқтатылатын және (немесе) № 1 қосымшаға сәйкес оларды өндіріп алу жөніндегі шаралар қабылданбайтын жағдайлардың сыныптауышына сәйкес жағдайдың коды. 
Электрондық құжат түрдегі ЭСДТ толтырылған кезде мәліметтер ЭСДТ құрылымының тиісті деректемелерінде көрсетіледі. Қағаз тасығышта құжат түріндегі ЭСДТ-ны толтырған кезде барлық элементтер бір-бірінен «–» сызықша белгісімен бөлінеді, элементтер арасындағы бос орындарға жол берілмейді. 
18. «ЭСТД толтырған тұлға туралы мәліметтер, күні» бағаны мынадай тәртіппен толтырылады.
Бағанда ЭСДТ толтырған тұлға туралы мәліметтер және ЭСД толтыру тәртібінің II бөлімінде белгіленген «ЭСД толтырған тұлға туралы мәліметтер, күні» бағанын толтыру қағидаларына сәйкес ЭСДТ толтыру күні көрсетіледі.
	
III. Жеке тұлғаларға өткізуге арналған тауарларға ЭСДТ толтыру тәртібі
19. «Жөнелтуші (жалпы жүкқұжат бойынша)» (егер баған ЭСД-да толтырылса), «Алушы (жалпы жүкқұжат бойынша)» (егер баған ЭСД-да толтырылса), «ЭСДТ» (электрондық құжат түріндегі ЭСДТ үшін), «Ерекшелік» (егер баған ЭСД-да толтырылса), «Тауарлар санаты», «Парақтар саны» (қағаз жеткізгіштегі құжат түріндегі ЭСДТ үшін), «Рәсім», «Жалпы мәліметтер» деген бағанның 1-колонкасы (Беларусь Республикасы үшін), «Жалпы мәліметтер» деген бағанның 3-колонкасы (егер колонка ЭСД-да толтырылса) (Беларусь Республикасы үшін), «ЭСДТ-ны толтырған тұлға туралы мәліметтер, күні» (ЭСДТ-ны кеден органының лауазымды адамы толтыратын жағдайды қоспағанда), «А» және «D», сондай-ақ өзгерістер (толықтырулар) енгізілетін ЭСД бағандарына сәйкес келетін ЭСДТ бағандары міндетті түрде толтырылады.
ЭСД «Жалпы мәліметтер» бағанының 5-колонкасында мәлімделген мәліметтерге өзгерістер (толықтырулар) енгізген кезде ЭСДТ-да «Жалпы мәліметтер» бағанының 1 және 3-колонкалары да (егер ЭСД-дағы колонка толтырылса) толтырылады.
ЭСД-ның «Тауарлар туралы мәліметтер», «Құжаттар туралы мәліметтер», «Алдыңғы құжат», «В. Төлемдерді есептеу» деген бағандарында мәлімделген мәліметтерге бір жеке жүкқұжат, почта жөнелтілімін сүйемелдейтін бір құжат немесе өзге де көлік (тасымалдау) құжаты шеңберінде кемінде бір тауар бойынша, сондай-ақ «Көлік (тасымалдау) құжаты бойынша барлығы» жолында және (немесе) «В. Төлемдерді есептеу» деген  бағанның «Көлік (тасымалдау) құжаты бойынша барлығы» жолында мәлімделген мәліметтерге  өзгерістер (толықтырулар) енгізген кезде ЭСДТ-да осындай жеке жүкқұжаттың, почта жөнелтімін сүйемелдейтін осындай құжаттың немесе өзгерістер (толықтырулар) ескеріле отырып өзге де көлік (тасымалдау) құжатының шеңберінде «Жалпы мәліметтер», «Тауарлар туралы мәліметтер», «Құжаттар туралы мәліметтер», «Алдыңғы құжат», «Өзгерістер коды», «В. Төлемдерді есептеу» (егер өзгерістер (толықтырулар) кедендік баждарды, салықтарды, арнайы, демпингке қарсы, өтемақы баждарын, кедендік алымдарды, өсімпұлдарды, пайыздарды есептеу туралы мәліметтерге енгізілсе (бұдан әрі осы бөлімде – төлемдер)) бағандары, «Көлік (тасымалдау) құжаты бойынша барлығы» жолы, сондай-ақ «Декларация бойынша барлығы» жолы (егер енгізілетін өзгерістер (толықтырулар) осы жолда көрсетілуге жататын мәліметтерді өзгертуге (толықтыруға) әкеп соқтырса) толтырылады.
ЭСД-да мәлімделген мәліметтерге «В. Төлемдерді есептеу» бағанының «Декларация бойынша барлығы» жолында және (немесе) «Декларация бойынша барлығы» жолында ЭСД-да мәлімделген өзге де мәліметтерді өзгертуге (толықтыруға) байланысты емес өзгерістер (толықтырулар) енгізген кезде енгізілетін өзгерістер (толықтырулар) ескеріле отырып, ЭСДТ-дағы тиісті жолдар толтырылады, сондай-ақ барлық жеке жүкқұжаттар, почта жөнелтімін сүйемелдейтін құжаттар немесе өзге де көлік (тасымалдау) құжаттары бойынша бойынша «Жалпы мәліметтер», «Тауарлар туралы мәліметтер», «Құжаттар туралы мәліметтер», «Алдыңғы құжат», «Өзгерістер коды» бағандары, «Көлік (тасымалдау) құжаты бойынша барлығы» жолы, «В.Төлемдерді есептеу» бағаны (егер өзгерістер (толықтырулар) төлемдерді есептеу туралы мәліметтерге енгізілсе) толтырылады.
20. «ЭСДТ» бағаны мынадай тәртіппен толтырылады.
Бағанның сол жақ кіші бөлімі толтырылмайды.
Бағанның оң жақ кіші бөлімінде ЭСДТ-ны электрондық құжат түрінде берген кезде «ЭД» аббревиатурасы көрсетіледі. Қағаз жеткізгіштегі құжат түріндегі ЭСДТ-да бағанның оң жақ кіші бөлімі толтырылмайды.
21. «Парақтар саны» бағаны мынадай тәртіппен толтырылады.
Электрондық құжат түріндегі ЭСДТ толтырылған кезде баған толтырылмайды. Қағаз жеткізгіштегі құжат түріндегі ЭСДТ-ны толтыру кезінде бағанда ЭСДТ парақтарының жалпы саны көрсетіледі. 
22. «Тауарлар туралы мәліметтер» бағаны мынадай тәртіппен толтырылады.
6-колонкада ЭСД «Тауарлар туралы мәліметтер» бағанының 6-колонкасында көрсетілген тауардың реттік нөмірі қойылады.
[bookmark: _Hlk229076312]Егер ЭСД-да мәлімделген мәліметтерді өзгерту (толықтыру) нәтижесінде жеке жүкқұжат немесе почта жөнелтімін сүйемелдейтін құжаттар немесе өзге де көлік (тасымалдау) құжаттары шеңберінде тауарлар саны ұлғаятын болса, онда ЭСД-да бұрын көрсетілмеген тауарға қатысты ЭСД-да мәлімделген соңғы тауардың реттік нөмірінен кейінгі реттік нөмір және жеке жүкқұжат немесе почта жөнелтімін сүйемелдейтін құжаттар немесе өзге де көлік (тасымалдау) құжаттары шеңберінде ЭСД-да мәлімделген соңғы тауардың реттік нөмірінен кейінгі реттік нөмір «/» бөлгіш белгісі арқылы қойылады.
Егер ЭСД-да мәлімделген мәліметтерді өзгерту (толықтыру) нәтижесінде жеке жүкқұжат немесе почта жөнелтімін сүйемелдейтін құжаттар немесе өзге де көлік (тасымалдау) құжаттары шеңберінде тауарлар саны азаятын болса, онда ол туралы мәліметтер алып тасталатын тауарға қатысты ЭСД-ға сәйкес осы тауардың реттік нөмірі және «/» бөлгіш белгісі арқылы «0» цифры қойылады.
7-колонка енгізілетін өзгерістер (толықтырулар) ескеріле отырып, ЭСД толтыру тәртібінің II бөлімінде белгіленген ЭСД-ның «Тауарлар туралы мәліметтер» бағанын толтыру қағидаларына сәйкес толтырылады.
8-колонка енгізілетін өзгерістер (толықтырулар) ескеріле отырып, ЭСД толтыру тәртібінің II бөлімінде белгіленген ЭСД «Тауарлар туралы мәліметтер» бағанын толтыру қағидаларына сәйкес толтырылады, ал кедендік баждарды, салықтарды, арнайы, демпингке қарсы, өтемақы баждарын есептеу мақсаттары үшін ЕАЭО СЭҚ ТН сәйкес тауардың кодын кемінде алғашқы 4 белгіден кем емес деңгейде айқындауға жол берілетін Кодексте көзделген жағдайларда, кеден органы айқындаған тауардың коды ЕАЭО СЭҚ ТН сәйкес кемінде алғашқы 4 белгі деңгейінде көрсетіледі.
9 – 13-колонкалар енгізілетін өзгерістер (толықтырулар) ескеріле отырып, ЭСД толтыру тәртібінің IIІ бөлімінде белгіленген ЭСД-ның «Тауарлар туралы мәліметтер» бағанын толтыру қағидаларына сәйкес толтырылады.
23. «Құжаттар туралы мәліметтер» бағаны мынадай тәртіппен толтырылады.
Бағанда енгізілетін өзгерістер (толықтырулар) ескеріле отырып, ЭСД толтыру тәртібінің IIІ бөлімінде белгіленген «Құжаттар туралы мәліметтер» бағанын толтыру қағидаларына сәйкес мәліметтер, сондай-ақ енгізілетін өзгерістерді (толықтыруларды) растайтын құжаттар туралы мәліметтер көрсетіледі.
24. «Өзгерістер коды» бағаны мынадай тәртіппен толтырылады.
Баған олар туралы мәліметтерге өзгерістер (толықтырулар) енгізілетін тауарларға қатысты толтырылады, сондай-ақ бағанда «Көлік (тасымалдау) құжаты бойынша барлығы» және «Декларация бойынша барлығы» жолдары, егер мұндай жолдар осы Тәртіптің 19-тармағына сәйкес ЭСДТ-да толтырылуға жататын болса толтырылады.
Бағанда мынадай схема бойынша қалыптастырылған 7 таңбалы цифрлық код көрсетіледі:
Х/Х/Х/Х/Х/Х/Х,
1  2  3  4  5  6  7
мұнда:
1-элемент – ЭСД-да мәлімделген мәліметтерге өзгерістер (толықтырулар) енгізу кезеңі:
0 – тауарлар шығарылғанға дейін;
1 – тауарлар шығарылғаннан кейін;
2-элемент – ЭСД-да мәлімделген мәліметтерге өзгерістер (толықтырулар) енгізу үшін негіз болған мән-жайлар:
0 – электрондық сауда операторының бастамасы бойынша;
1 – тауарлар шығарылғаннан кейін басталған кедендік, өзге де құжаттарды және (немесе) мәліметтерді тексеру нәтижесінде;
2 – тауарлар шығарылғанға дейін басталған кедендік, өзге де құжаттарды және (немесе) мәліметтерді тексеру нәтижесінде;
3 – кеден органдарының және олардың лауазымды адамдарының шешімдеріне, әрекеттеріне (әрекетсіздігіне) шағымдарды қарау нәтижесінде;
4 – камералдық кедендік тексеру нәтижесінде;
5 – көшпелі кедендік тексеру нәтижесінде; 
6 – мүше мемлекеттің сот органының шешімі заңды күшіне енуі нәтижесінде;
3-элемент – ЭСД-да мәлімделген тауарлардың саны (салмағы) туралы мәліметтерді өзгерту (толықтыру):
0 – өзгерістер (толықтырулар) жоқ;
1 – мәліметтер өзгертілді (толықтырылды);
4-элемент – ЕАЭО СЭҚ ТН сәйкес тауардың кодын өзгерту:
0 – өзгерістер жоқ;
1 – мәліметтер өзгертілді (толықтырылды);
5-элемент – ЭСД-да мәлімделген тауарлардың кедендік құны туралы мәліметтерді өзгерту (толықтыру):
0 – өзгерістер (толықтырулар) жоқ;
1 – мәліметтер өзгертілді (толықтырылды);
6-элемент – төлемдерді есептеу туралы ЭСД-да мәлімделген мәліметтерді өзгерту (толықтыру):
0 – өзгерістер (толықтырулар) жоқ;
1 – мәліметтерді өзгерту (толықтыру) төлемдерді есептеу туралы мәліметтерді өзгертуге (толықтыруға) әкеп соғады;
7-элемент – ЭСД-да мәлімделген өзге де мәліметтерді өзгерту (толықтыру):
0 – өзгерістер (толықтырулар) жоқ;
1 – мәліметтер өзгертілді (толықтырылды) (осы элементтің 2 және 3 кодтарында көрсетілген жағдайларды қоспағанда);
2 – декларацияланатын тауарлардың жалпы санын ұлғайту (тауарды қосу);
3 – декларацияланатын тауарлардың жалпы санын азайту (тауарды алып тастау);
25. «В. Төлемдерді есептеу» бағаны мынадай тәртіппен толтырылады.
Егер ЭСД-да мәлімделген мәліметтерді өзгерту (толықтыру) есептелген және (немесе) төлеуге жататын төлемдердің мөлшеріне әсер етсе, баған толтырылады.
Бағанның 1 – 6-колонкалары енгізілетін өзгерістер (толықтырулар) ескеріле отырып, ЭСД толтыру тәртібінің IIІ бөлімінде белгіленген ЭСД «В.Төлемдерді есептеу» бағанын толтыру қағидаларына сәйкес толтырылады.
«Көлік (тасымалдау) құжаты бойынша барлығы» жолында төмендегі ерекшеліктер ескеріле отырып, ЭСД толтыру тәртібінің IIІ бөлімінде белгіленген «В.Төлемдерді есептеу» бағанының «Көлік (тасымалдау) құжаты бойынша барлығы» жолын толтыру қағидаларына сәйкес мәліметтер көрсетіледі.
Төлемнің тиісті түрі бойынша 6-колонкада енгізілетін өзгерістер (толықтырулар) ескеріле отырып, бір жеке жүкқұжат немесе почта жөнелтімін сүйемелдейтін құжаттар немесе өзге де көлік (тасымалдау) құжаттары шеңберінде барлық тауарлар үшін төленуге жататын төлемнің жалпы сомасы көрсетіледі. Егер өзгерістер (толықтырулар) енгізілгеннен кейін осындай төлемнің жалпы сомасы 0-ге тең болса, «0» цифры көрсетіледі.
7-колонкада:
егер төлемдерді төлеу (өндіріп алу) туралы мәліметтерді өзгерту (толықтыру) бірінші рет жүргізілсе ЭСД «В. Төлемдерді есептеу» бағанының «Көлік (тасымалдау) құжаты бойынша барлығы» деген жолдың 6-колонкасында;
егер төлемдерді төлеу (өндіріп алу) туралы мәліметтерді өзгерту (толықтыру) бұрын жүргізілген болса, алдыңғы ЭСДТ-ның «В. Төлемдерді есептеу» бағанының «Көлік (тасымалдау) құжаты бойынша барлығы» деген жолдың 6- колонкасында көрсетілген төлемнің жалпы сомасы қойылады.
8-бағанда 6 және 7-колонкаларда көрсетілген шамалардың айырмасы көрсетіледі. Егер 6-колонкада көрсетілген шама 7-колонкада көрсетілген шамадан аз болса, алынған мәннің алдына «минус» белгісі қойылады.
«Декларация бойынша барлығы» жолында төмендегі ерекшеліктер ескеріле отырып, ЭСД толтыру тәртібінің IIІ бөлімінде белгіленген ЭСД «В.Төлемдерді есептеу» бағанының «Декларация бойынша барлығы» жолын толтыру қағидаларына сәйкес мәліметтер көрсетіледі.
Төлемнің тиісті түрі бойынша 6-колонкада енгізілетін өзгерістер (толықтырулар) ескеріле отырып, ЭСД бойынша барлық тауарлар үшін төленуге жататын төлемнің жалпы сомасы көрсетіледі. Егер өзгерістер (толықтырулар) енгізілгеннен кейін осындай төлемнің жалпы сомасы 0-ге тең болса, «0» цифры көрсетіледі.
7-колонкада:
егер төлемдерді төлеу (өндіріп алу) туралы мәліметтерді өзгерту (толықтыру) бірінші рет жүргізілсе, ЭСД «В. Төлемдерді есептеу» бағанының «Декларация бойынша барлығы» деген жолдың 6-бағанында;
егер төлемдерді есептеу туралы мәліметтерді өзгерту (толықтыру) бұрын жүргізілген болса, алдыңғы ЭСД «В. Төлемдерді есептеу» бағанының «Декларация бойынша барлығы» деген жолдың 6-бағанында көрсетілген төлемнің жалпы сомасы қойылады.
8-колонкада 6 және 7-колонкаларда көрсетілген шамалардың айырмасы көрсетіледі. Егер 6-колонкада көрсетілген шама 7-колонкада көрсетілген шамадан аз болса, алынған мәннің алдына «минус» белгісі қойылады.
26. «В1. Төлеу (өндіріп алу) егжей-тегжейлері» бағаны мынадай тәртіппен толтырылады.
Баған:
төлемнің қосымша есептелген төлем сомаларын төлеу (өндіріп алу) немесе ЭСД-да мәлімделген мәліметтердің өзгеруіне (толықтырылуына) байланысты жүргізілетін төлем сомаларын қайтару (есепке жатқызу);
ЭСД «В1. Төлеу (өндіріп алу) егжей-тегжейлері» бағанында көрсетілген төлемнің төленгенін (өндіріп алынғанын) растайтын құжат туралы мәліметтерді (Ресей Федерациясын қоспағанда) өзгерту (толықтыру) қажеттілігі;
төлемді төлеу жөніндегі міндеттілік тоқтатылған (мұндай міндеттілік төлемді төлеуге және (немесе) өндіріп алуға байланысты тоқтатылған жағдайларды қоспағанда) және (немесе) Кодексте белгіленген жағдайларда төлемді өндіріп алу жөніндегі шаралар қолданылмаған кезде толтырылады.
Баған төмендегі ерекшеліктер ескеріле отырып, ЭСД толтыру тәртібінің IIІ бөлімінде белгіленген ЭСД «В1. Төлеу (өндіріп алу) егжей-тегжейлері» бағанын толтыру қағидаларына сәйкес толтырылады.
Егер ЭСД-да мәлімделген мәліметтердің өзгеруіне (толықтырылуына) байланысты төлем төлеуге (қосымша төлеуге) жататын жағдайда, 1-колонкада төлеу (өндіріп алу) жүргізілген төлем құжаттары бөлінісінде қосымша есептелген төлем сомаларының нақты төленгені (өндіріп алынғаны) туралы мәліметтер (Ресей Федерациясында – қосымша есептелген төлем сомаларын төлеген немесе төлем сомалары өндірілген ақша қаражаты (ақша) есебінен төлеген тұлғаның жеке шотында көрсетілген операциялар бөлінісінде) көрсетіледі.
Егер ЭСД-да мәлімделген мәліметтердің өзгеруіне (толықтырылуына) байланысты төлем қайтарылуға (есепке жатқызылуға) жататын (ЭСДТ-ның «В. Төлемдерді есептеу» бағанының 8-колонкасында «минус» белгісі бар шама көрсетілген) жағдайда, 1-колонкада қайтарылуға жататын төлемді төлеу (өндіріп алу) соған сәйкес жүргізілетін төлем құжаттары бөлінісінде төлемнің қайтаруға (есепке жатқызуға) жататын сомасы туралы мәліметтер көрсетіледі (Ресей Федерациясында – төлемнің қосымша есептелген сомасын төлеген тұлғаның жеке шотында көрсетілген операциялар бөлінісінде не төлем сомасы өндірілген ақша қаражаты (ақша) есебінен). Бұл ретте төлемнің төленген (өндіріп алынған) сомасы «минус» белгісімен көрсетіледі.
Төлемнің төленгенін (өндіріп алынғанын) растайтын құжаттар туралы мәліметтерді өзгерту (толықтыру) қажет болған жағдайда 1-колонкада:
бірінші жолда – ЭСД «В1. Төлеу (өндіріп алу) егжей-тегжейлері» бағанының 1-колонкасында мәлімделген мәліметтер («минус» белгісімен төлем сомасын көрсете отырып); 
екінші жолда – енгізілетін өзгерістер (толықтырулар) ескерілген мәліметтер көрсетіледі.
Егер төлемді төлеу жөніндегі міндеттілік тоқтатылған (мұндай міндеттілік төлемді төлеуге және (немесе) өндіріп алуға байланысты тоқтатылған жағдайларды қоспағанда) және (немесе) өндіріп алу жөніндегі шаралар қабылданбаған жағдайда, 1- колонка толтырылмайды, ал 2- колонкада төлеу жөніндегі міндеттілік оған қатысты тоқтатылған және (немесе) өндіріп алу жөніндегі шаралар қабылданбаған төлем сомасы туралы мәліметтер мынадай тәртіппен көрсетіледі:
1-элемент – алынуы кеден органдарына жүктелген салықтар, алымдар және өзге де төлемдер түрлерінің сыныптауышына сәйкес төлем түрінің коды; 
2-элемент – төлем бойынша міндеттеме оған қатысты тоқтатылған және (немесе) өндіріп алу жөніндегі шаралар қабылданбаған төлем сомасы; 
3-элемент – валюталардың сыныптауышына сәйкес төлем валютасының цифрлық коды;
4-элемент – егер мүше мемлекеттің заңнамасына сәйкес осындай құжат жасалса, оның негізінде төлеу жөніндегі міндеттілік тоқтатылған және (немесе) өндіріп алу жөніндегі шаралар қабылданбаған құжаттың нөмірі;
5-элемент – төлеу жөніндегі міндеттілік тоқтатылған және (немесе) өндіріп алу жөніндегі шаралар қабылданбаған құжаттың жасалған күні кк.аа,жжжж (күні, айы, күнтізбелік жылы) форматында егер мүше мемлекеттің заңнамасына сәйкес осындай құжат жасалса;
6-элемент – төлемді төлеу жөніндегі міндеттіліктің тоқтатылған немесе оны өндіріп алу тоқтатылған күн кк.аа,жжжж (күн, ай, күнтізбелік жыл);
7-элемент – жеке тұлғалардың сатып алуына арналған электрондық сауда тауарларына қатысты кедендік әкелу баждарын, салықтарды, арнайы, демпингке қарсы, өтемақы баждарын төлеу жөніндегі міндеттілік тоқтатылатын және (немесе) № 2 қосымшаға сәйкес оларды өндіріп алу жөніндегі шаралар қабылданбайтын жағдайлардың сыныптауышына сәйкес жағдайдың коды.
Электрондық құжат түрдегі ЭСДТ толтырылған кезде мәліметтер ЭСДТ құрылымының тиісті деректемелерінде көрсетіледі. Қағаз тасығышта құжат түріндегі ЭСДТ-ны толтырған кезде барлық элементтер бір-бірінен «–» сызықша белгісімен бөлінеді, элементтер арасындағы бос орындарға жол берілмейді.
27. «ЭСТД толтырған тұлға туралы мәліметтер, күні» бағаны мынадай тәртіппен толтырылады.
Бағанда ЭСДТ толтырған тұлға туралы мәліметтер және ЭСД толтыру тәртібінің IIІ бөлімінде белгіленген «ЭСД толтырған тұлға туралы мәліметтер, күні» бағанын толтыру қағидаларына сәйкес ЭСДТ толтыру күні көрсетіледі.

IV. Кеден органының ЭСДТ-ның «А» және «D» бағандарын толтыру тәртібі
28. «А» бағанында мынадай схема бойынша ЭСДТ тіркеу нөмірі көрсетіледі:
ХХХХХХХХ/ХХХХХХ/ХХХХХХХ/ХX,
                                1                                2  
мұнда:
1-элемент – мәліметтері өзгертілетін (толықтырылатын) ЭСД тіркеу нөмірі;
2-элемент – мәліметтері өзгертілетін (толықтырылатын) ЭСД-ға қатысты ЭСД-ның реттік нөмірі (ЭСД-ны өзгертетін (толықтыратын) бірінші ЭСД үшін «01» нөмірінен бастап).
Қағаз жеткізгіштегі құжат түріндегі ЭСД тіркеу нөмірімен кеден органының лауазымды адамы ккаажж (күн, ай, күнтізбелік жылдың соңғы 2 цифры) форматындағы күнді  көрсетеді, ал тауарлар шығарылғанға дейінгі мәліметтер өзгерген (толықтырылған) жағдайда ЭСД-да мәлімделген мәліметтерге өзгерістер (толықтырулар) енгізу туралы өтінішті кеден органына беру уақыты, не егер мұндай өтініш талап етілмесе, ЭСДТ-ны беру күні көрсетіледі.
Қағаз жеткізгіштегі құжат түріндегі ЭСДТ берген кезде «А» бағанында көрсетілген мәліметтер жеке нөмірлік мөр бедері қойыла отырып, ЭСДТ-ны тіркеген кеден органы лауазымды адамының қолымен куәландырылады.
29. «D» бағанында ЭСД-да мәлімделген мәліметтерге өзгерістер (толықтырулар) енгізу туралы мәліметтер, сондай-ақ ЭСД толтыру тәртібінің IV бөлімінде белгіленген «D» бағанын толтыру қағидаларына сәйкес кедендік бақылаудың нәтижелері бойынша өзге де мәліметтер көрсетіледі.

_____________




	
	Электрондық сауда тауарларына арналған декларацияны түзетуді толтыру тәртібіне
№1 ҚОСЫМША




Жеке тұлғалар сатып алған электрондық сауда тауарларына қатысты кедендік баждар мен салықтарды төлеу жөніндегі міндеттілік тоқтатылатын және (немесе) оларды өндіріп 
алу жөніндегі шаралар қабылданбайтын жағдайлардың 
СЫНЫПТАУЫШЫ

	Коды
	Жағдайдың сипаттамасы

	СИ
	кеден органы төленбеген кедендік бажды өндіріп алуды жүзеге асыратын электрондық сауда тауарларына қатысты Еуразиялық экономикалық одаққа мүше мемлекеттің заңнамасында белгіленген осындай кедендік бажды өндіріп алу мерзімі аяқталды


	БВ
	кеден органы осы сомаларды өндіріп алуды жүзеге асырған Еуразиялық экономикалық одаққа мүше мемлекеттің заңнамасына сәйкес өндіріп алу мүмкін болмаған электрондық сауда тауарларына қатысты кедендік баж сомаларын өндіріп алу үмітсіз деп танылды


	УТ
	Еуразиялық экономикалық одаққа мүше мемлекеттердің кедендік реттеу туралы заңнамасына сәйкес кеден органының аварияның немесе еңсерілмейтін күштің әрекеті салдарынан жеке тұлғалар сатып алған электрондық сауда тауарларының жойылуы және (немесе) қайтарымсыз жоғалуы фактісін не тасудың (тасымалдаудың) және (немесе) сақтаудың қалыпты жағдайлары кезінде табиғи кему нәтижесінде осы тауарлардың қайтарымсыз жоғалу фактісін тануы, Еуразиялық экономикалық одақтың Кеден кодексінің 3099-бабына сәйкес электрондық сауда тауарларына қатысты кедендік баж төлеу мерзімі осындай жойылғанға немесе қайтарымсыз жоғалғанға дейін орын алған жағдайларды қоспағанда


	КТ
	Еуразиялық экономикалық одаққа мүше мемлекеттің заңнамасына сәйкес жеке тұлғалар сатып алған электрондық сауда тауарларын тәркілеуге немесе осы мүше мемлекеттің меншігіне (кірісіне) айналымға енгізуге байланысты электрондық сауда тауарларына қатысты кедендік баж төлеу жөніндегі міндеттердің тоқтатылуы 

	ОВ
	жеке тұлғалар сатып алған электрондық сауда тауарларын шығарудан кеден органының бас тартуына байланысты электрондық сауда тауарларына қатысты кедендік баж төлеу жөніндегі міндеттің тоқтатылуы


	ОД
	Еуразиялық экономикалық одақтың Кеден кодексінің 113-бабына сәйкес электрондық сауда тауарларына арналған декларацияның кері қайтарылып алуына байланысты электрондық сауда тауарларына қатысты кедендік баж төлеу жөніндегі міндеттердің тоқтатылуы  


	ЗТ
	Еуразиялық экономикалық одақтың Кеден кодексінің 51-тарауына сәйкес жеке тұлғалар сатып алған электрондық сауда тауарларын кеден органының ұстауына байланысты электрондық сауда тауарларына қатысты кедендік баж төлеу жөніндегі міндеттердің тоқтатылуы 

	
	

	МЦ
	Еуразиялық экономикалық одақтың Кеден кодексінің 3098 бабына сәйкес жеке тұлғалар сатып алған электрондық сауда тауарлары шығарылғаннан кейін осы бапқа сәйкес электрондық сауда тауарларына қатысты кедендік бажды есептеу үшін валюта бағамын қолдану күніне қолданыста болатын валюта бағамы бойынша жиынтығында 5 еуроға баламалы сомадан аспайтын мөлшерде бір жеке тұлға алушы болып табылатын тауарларға қатысты электрондық сауда тауарларына арналған бір декларацияда есептелген электрондық сауда тауарларына қатысты кедендік баждың төленбеу фактісінің анықталуы


	ВТ
	электрондық сауда тауарларына қатысты кедендік баж төленбеген жеке тұлғалар сатып алған электрондық сауда тауарларына арналған бажды өндіріп алу


	СЛ
	Еуразиялық экономикалық одақтың Кеден кодексіне сәйкес электрондық сауда тауарларына қатысты кедендік баж төлеу міндеті туындаған немесе оны Еуразиялық экономикалық одаққа мүше мемлекеттің заңнамасына сәйкес қайтыс болды деп жариялаған жеке тұлғаның қайтыс болуы (Еуразиялық экономикалық одақтың Кеден кодексінің 3094-бабы 1-тармағының бірінші абзацында көрсетілген тұлғаның жеке тұлғалар сатып алған электрондық сауда тауарларын кедендік декларациялауы жағдайында) 


	ВХ
	егер бұрын мұндай тауарларды шығару Еуразиялық экономикалық одақтың Кеден кодексінің 3095-бабына сәйкес жүргізілмеген болса, оларға қатысты оларды қайтару туралы шешім қабылданған қылмыс, қылмыстық іс немесе әкімшілік құқық бұзушылық туралы іс бойынша іс жүргізу (әкімшілік процесті жүргізу) туралы хабарды тексеру барысында алып қойылған немесе қамаққа алынған жеке тұлғалар сатып алған электрондық сауда тауарларын Еуразиялық экономикалық одақтың кедендік аумағынан әкетуге, Еуразиялық экономикалық одақтың Кеден кодексіне сәйкес уақытша сақтауға орналастыруға не шығаруға байланысты электрондық сауда тауарларына қатысты кедендік баж төлеу жөніндегі міндеттердің тоқтатылуы


	ИН
	Еуразиялық экономикалық одақтың Кеден кодексінеғ кеден органы өндіріп алуды жүргізетін Еуразиялық экономикалық одаққа мүше мемлекеттің заңнамасына сәйкес белгіленетін электрондық сауда тауарларына қатысты кедендік бажды өндіріп алу жөніндегі шараларды қолданбаудың өзге де жағдайлары


	НН 

	Еуразиялық экономикалық одаққа мүше мемлекеттің заңнамасына сәйкес жеке тұлғалар сатып алған электрондық сауда тауарларына қатысты салықтарды төлеу жөніндегі міндет тоқтатылатын және (немесе) оны өндіріп алу жөніндегі шаралар қабылданбайтын жағдайлар 



____________















	
	Электрондық сауда тауарларына арналған декларацияны түзетуді толтыру тәртібіне
№2 ҚОСЫМША




Жеке тұлғаларға өткізуге арналған электрондық сауда тауарларына қатысты кедендік әкелу баждарын, салықтарды, арнайы, демпингке қарсы, өтемақы баждарын төлеу жөніндегі міндет тоқтатылатын және (немесе) оларды өндіріп алу жөніндегі шаралар қабылданбайтын жағдайлардың СЫНЫПТАУЫШЫ

	Коды
	Жағдайдың сипаттамасы

	СИ
	кеден органы кедендік баждарды, салықтарды, арнайы, демпингке қарсы, өтемақы баждарын өндіріп алуды жүзеге асыратын Еуразиялық экономикалық одаққа мүше мемлекеттің заңнамасында белгіленген төленбеген кедендік баждарды, салықтарды, арнайы, демпингке қарсы, өтемақы баждарын өндіріп алу мерзімі аяқталды


	БВ
	кеден органы осы сомаларды өндіріп алуды жүзеге асырған Еуразиялық экономикалық одаққа мүше мемлекеттің заңнамасына сәйкес өндіріп алу мүмкін болмаған электрондық сауда тауарларына қатысты кедендік баж сомаларын өндіріп алу үмітсіз деп танылды 


	МЦ
	Еуразиялық экономикалық одақтың Кеден кодексіне сәйкес кедендік баждарды, салықтарды,  арнайы, демпингке қарсы, өтемақы баждарын есептеу үшін валюта  бағамын қолдану күніне қолданыста болатын валюта бағамы бойынша жиынтығында 5 еуроға баламалы сомадан аспайтын мөлшерде бір жеке тұлға алушы болып табылатын жеке тұлғалар сатып алуға арналған Еуразиялық экономикалық одақтың Кеден кодексінің 3096-бабы 4-тармағының 1-тармақшасына сәйкес кедендік рәсіммен орналастырылатын электрондық сауда тауарларына қатысты электрондық сауда тауарларына арналған бір декларацияда есептелген кедендік баждарды, салықтарды,  арнайы, демпингке қарсы, өтемақы баждарын төлемеу фактісінің анықталуына байланысты кедендік баждарды, салықтарды,  арнайы, демпингке қарсы, өтемақы баждарын төлеу жөніндегі міндеттіліктің тоқтатылуы 


	ЗП
	Еуразиялық экономикалық одақтың Кеден кодексінің 4-тармағының 1 – 3 және 5-тармақшаларына және 3096-бабының 5-тармағына сәйкес кеден қойма кедендік рәсімінің қолданылуын аяқтау, оның ішінде Еуразиялық экономикалық одақтың Кеден кодексінің 3096-бабының 17-тармағында көрсетілген мән-жайлар басталғаннан кейін осындай кедендік рәсімнің қолданылуын аяқтау


	ПП
	Еуразиялық экономикалық одақтың Кеден кодексінің 129-бабының 7-тармағына сәйкес кедендік қойма кедендік рәсімінің қолданылуы оларға қатысты тоқтатылған электрондық сауда тауарларын кедендік рәсімдерге орналастыру


	ОВ
	кедендік қойма кедендік рәсіміне және ішкі тұтыну үшін шығару кедендік рәсіміне сәйкес электрондық сауда тауарларын шығарудан бас тарту  


	ОД
	Еуразиялық экономикалық одақтың Кеден кодексінің 113-бабына сәйкес электрондық сауда тауарларына арналған декларацияны кері қайтарып алу және (немесе) Еуразиялық экономикалық одақтың Кеден кодексінің 118-бабының 4-тармағына сәйкес электрондық сауда тауарларын шығарудың күшін жою 


	УТ
	Еуразиялық экономикалық одаққа мүше мемлекеттердің кедендік реттеу туралы заңнамасына сәйкес кеден органының аварияның немесе еңсерілмейтін күштің әрекеті салдарынан электрондық сауда тауарларының жойылуы және (немесе) қайтарымсыз жоғалуы фактісін не тасудың (тасымалдаудың) және (немесе) сақтаудың қалыпты жағдайлары кезінде табиғи кему нәтижесінде осы тауарлардың қайтарымсыз жоғалу фактісін тануы, Еуразиялық экономикалық одақтың Кеден кодексіне сәйкес мұндай  жойылғанға немесе қайтарымсыз жоғалғанға дейін осындай тауарларға қатысты кедендік әкелу баждарын, салықтарды, арнайы, демпингке қарсы, өтемақы баждарын төлеу мерзімі басталған жағдайларды қоспағанда


	КТ
	Еуразиялық экономикалық одаққа мүше мемлекеттің заңнамасына сәйкес электрондық сауда тауарларын тәркілеу немесе осы мүше мемлекеттің меншігіне (кірісіне) айналымға енгізу 


	ЗТ
	Еуразиялық экономикалық одақтың Кеден кодексінің 51-тарауына сәйкес кеден органының электрондық сауда тауарларын ұстауы


	ВХ
	қылмыс туралы хабарды тексеру, қылмыстық іс немесе әкімшілік құқық бұзушылық туралы іс бойынша іс жүргізу (әкімшілік процесті жүргізу) барысында алынған немесе қамаққа алынған және егер бұрын мұндай тауарларды шығару жүргізілмеген болса, оларға қатысты оларды қайтару туралы шешім қабылданған электрондық сауда тауарларын уақытша сақтауға орналастыру немесе кедендік рәсімдердің біріне орналастыру 


	ИК
	Еуразиялық экономикалық одақтың Кеден кодексінде көзделген өзге де жағдайлар 


	ИП
	Еуразиялық экономикалық одақтың Кеден кодексіне сәйкес Еуразиялық экономикалық комиссия айқындайтын кедендік әкелу баждарын, арнайы, демпингке қарсы, өтемақы баждарын өндіріп алу жөніндегі шараларды қолданбаудың өзге де жағдайлары».



____________

